કર્નલ થાપર પાસેથી અમે એ જાણવાનો પ્રયત્ન પણ કર્યો કે કારગિલ યુદ્ધના 15 વર્ષ બાદ ભારતીય સેનાના ઇન્ફ્રાસ્ટ્રક્ચરમાં કોઇ ફેરફાર આવ્યો છે? તેમના જવાબમાં નિરાશા સ્પષ્ટ જોઇ શકાતી હતી. તેમણે જણાવ્યું કે આજે પણ ભારતીય સેનાનું ઇન્ફ્રાસ્ટ્રક્ચર બિલકુલ એવું જ છે જેવું 15 વર્ષ પહેલા હતું. સેનામાં એક મોટા પરિવર્તનની જરૂર છે. તેમાં દરેખ ઇન્ફ્રન્ટ્રી, આર્ટિલરી માટે નવી ટેકનોલોજી જોઇએ. આજે પણ આપણે 30 વર્ષ જુની બંદૂકો ઉપયોગમાં લઇ રહ્યા છીએ. આજે પણ આપણે 30 વર્ષ પહેલાની બોફોર્સ ગન ઉપયોગમાં લઇ રહ્યા છીએ. ટેક્નોલોજી વચ્ચે જે ગેપ છે તેને ભરવામાં ઘણો સમય લાગશે.